The Sunshine Boys (film, 1975)
<s>Zlatni dečki (engleski The Sunshine Boys) američka je filmska komedija—drama iz 1975. koju je režirao Herbert Ross a napisao Neil Simon, a koja se temelji na Simonovom istoimenom kazališnom komadu.</s><s>Glavne uloge tumače Walter Matthau, George Burns, Richard Benjamin i Lee Meredith.</s><s>Radnja se odvija oko dvojice legendarnih starijih komičara, Lewisa i Clarka, koji se silom prilika ponovno ujedinjuju kako bi obnovili svoju već umirovljenu komičnu točku, iako se privatno ne mogu podnositi.</s><s>Bio je to posljednji Matthauov film sa Simonom sve do filma Neil Simon's I Ought to Be in Pictures iz 1982.</s>

<s>Film je isprva trebao režirati Woody Allen, ali je ovaj htio radije igrati ulogu Lewisa te je stoga odbio ponudu.</s><s>21 godinu kasnije, Allen će doista i igrati Lewisa u istoimenom TV-filmu iz 1996.</s><s>Bob Hope i Bing Crosby su također bili u pregovorima da igraju uloge, ali se Simon protivio tome jer je smatrao da ih moraju igrati židovski komičari.</s><s>Film je doživio hvalospjeve kritičara te je nominiran za brojne nagrade.</s><s>Burnsu je film oživio karijeru, te je postao popularan stariji komičar nakon toga.</s>

<s>Glavne uloge 
 Walter Matthau - Willy Clark
 George Burns - Al Lewis
 Richard Benjamin - Ben Clark
 Lee Meredith - Medicinska sestra u skeču, gđa McIntosh
 Carol Arthur - Doris Green
 Rosetta Le Noire - Odessa
 F. Murray Abraham - Mehaničar
 Howard Hesseman - g. Walsh</s>

<s>Nagrade
George Burns je dobio Oscar za najboljeg sporednog glumca—sa 80 godina, bio je tada najstariji glumac koji je dobio tu nagradu u toj kategoriji—a za pozlaćeni kipić je nominiran i u kategoriji najboljeg glumca (W. Matthaus), scenografije i adaptiranog scenarija (N. Simon).</s>

<s>Zlatni dečki su nagrađena i sa četiri Zlatna globusa: najbolji film—komedija ili mjuzikl, glavni glumac u komediji ili mjuziklu (G. Burns i W. Matthau su oboje nagrađeni) i sporednog glumca (R. Benjamin), a nominirani su i u kategoriji najboljeg scenarija (N. Simon).</s>

<s>BAFTA je film nominirala u dvije kategorije: najbolji glumac (W. Matthau) i  najbolji scenarij (N. Simon).</s>

<s>Eksterni linkovi</s>

<s>Filmske dramedije
Američki filmovi
Filmovi 1975.</s><s>Filmovi nagrađeni Zlatnim globusom za najbolji film - mjuzikl ili komedija
Authority control 2</s>

